BH Telecom

BH Telecom d.d. Sarajevo jest najveća telekomunikacijska kompanija u Bosni i Hercegovini. Osnovana je 31. jula 1992. i bila je prva kompanija na području Bosne i Hercegovine koja je pružala usluge GSM telefonije. Sjedište kompanije nalazi se u ulici Franca Lehara 7 u Sarajevu.https://www.bhtelecom.ba/fileadmin/user_upload/bhtelecom/Finansijski_izvjestaji/godisnji2015/Godisnji_Izvjestaj_o_poslovanju.pdf

 Usluge 

Glavni cilj BH Telecoma uključuje pružanje telekomunikacijskih usluga na lokalnom, državnom i međunarodnom nivou, u sljedećim oblastima:

 Fiksna telefonija (BH Line)
 Mobilna telefonija (BH Mobile)
 Internet usluge (BIHNet)
 Prijenos podataka (BIHpak)
 IPTV (Moja TV)

BH Telecom je u aprilu 2019. godine komercijalno omogućio LTE-Advanced (4G+) mrežu u svim većim gradovima u Bosni i Hercegovini.

 BIHnet 
mini|BIHnet Logo
BIHnet (Internet usluga BH Telecoma) je vodeći ISP u Bosni i Hercegovini, koji je počeo sa radom 1997. godine. Danas BIHnet ima najviše Internet korisnika u Bosni i Hercegovini sa trenutno najrazvijenijom mrežom u državi. Već 2003. BIHnet je uveo širokopojasni Internet ADSL koji je omogućio mnogo veće brzine nego obični 56K dial-up analogni priključak. BIHnet je nastavio sa nametanjem ADSL standarda kroz razne medije sa reklamama, a također je bitno i predstavljanje BIHnet Free Zone. Od 1. marta 2013. godine, BIHnet, pored ADSL2+ usluga, pruža i usluge bazirane na VDSL2 tehnologiji koja omogućuje daleko veće brzine od onih mogućih korištenjem ADSL2+ tehnologije.

 BIHnet usluge 
BIHnet danas nudi usluge pristupa Internetu bez ograničenja (osim za paket "net 2G"), te usluge IPTV-a i VoIP-a. Kada su u pitanju paketi xDSL Internet pristupa, u ponudi BIHnet mreže su:

-net 2G (paket sa ograničenim saobraćajem)
-netFlat 5/10/15 (baziranih na ADSL2 tehnologiji)
-netFlat 50 (baziran na VDSL2 tehnologiji)
-netFlat Pro (za poslovne korisnike)

U IPTV ponudi se nalaze paketi:

-Moja TV Phone (telefonski priključak + IPTV)
-Moja TV Net (IPTV + Internet)
-Moja TV Full (telefonski priključak + IPTV + Internet)
-Moja TV Premi (telefonski priključak + IPTV + Internet + mobilni priključak)
-Moja TV Biz (za poslovne korisnike, uključuje IPTV + Internet)

 Također pogledajte 
 BH Mobile
 Moja TV
 Privatizacija u Bosni i Hercegovini

 Reference 

 Vanjski linkovi 
 Zvanični sajt

Kategorija:Kompanije u Bosni i Hercegovini
Kategorija:Komunikacija u Bosni i Hercegovini
Kategorija:Telekomunikacijske kompanije
Kategorija:Kompanije osnovane 1997.
Kategorija:Kompanije notirane na sarajevskoj berzi